A repoblación d'estas tierras, en muitos casos poco habitadas en o periodo musulmán, fue feita por cristians d'orichens diferents: aragoneses, navarros, alaveses, riochans, castellans, gascons, atros occitans, mozarabes, dependendo d'as zonas, pero a contribución mayor fue a orichinaria de Navarra. En Xiloca a contribución d'os occitans (especialment gascons) estió gran, en a Tierra d'Albarrazín fue a contribución d'os navarros d'o sud a més important, (os fundadors d'a Senyoría d'Albarrazín yeran navarros, esdevenindo con atros nobles a clase dirichent), y con os navarros d'o sud vinioron riochans.